《王应仲欲附张恭甫舟过湖南久不决今日忽闻遂》
宋代·陈与义

我身如孤云，随风堕湖边。
墙东木阴好，初识避世贤。
从来有名士，不用无名钱。
披君三迳草，分我一味禅。
胡为黄鹄举，忽上湖南船。
竟随文若去，聊伴元礼仙。
洞庭烟发渚，潇湘雨鸣川。
三老好看客，天高柁楼前。
子鱼独留滞，坐送管邴迁。
作诗相棹讴，寄恨余酸然。

作者简介：陈与义(1090-1138)，字去非，号简斋，汉族，其先祖居京兆，自曾祖陈希亮迁居洛阳，故为宋代河南洛阳人（现在属河南）。他生于宋哲宗元祐五年(1090年)，卒于南宋宋高宗绍兴八年(1138年)。北宋末，南宋初年的杰出诗人，同时也工于填词。其词存于今者虽仅十余首，却别具风格，尤近于苏东坡，语意超绝，笔力横空，疏朗明快，自然浑成，著有《简斋集》。